LEADER

LEADER (prantsuse keeles Liaison entre Actions de Developpement de l’Economie Rurale – 'seosed erinevate maamajanduse arengu tegevuste vahel') on Euroopa Liidu ühenduse algatusprogramm. Programm LEADER algas 1991. aastal.

Eestis ei rakendunud LEADER kohe programmina, vaid esialgu pilootperioodil (2004–2006) riikliku arengukava (RAK) ühe meetmena. Leader ei ole aastatel 2007–2013 enam eraldiseisev programm, vaid see on kaasatud kõigisse riiklikesse maaelu arenguprogrammidesse. Leaderi kaudu innustatakse maapiirkondi leidma uusi viise, et olla konkurentsivõimeline, kasutada maksimaalselt ära oma varasid ning lahendada tekkivaid probleeme, mis tulenevad näiteks vananevast elanikkonnast, teenuste osutamise viletsast tasemest või töökohtade puudumisest.Leader, Põllumajandusministeerium, vaadatud 19. august 2013

Kohalike tegevusgruppide esindajad osalevad nii põllumajandusministri poolt moodustatud Eesti maaelu arengukava (MAK) kui ka rahandusministeeriumi vastava komisjoni töös.Kogukonna juhitud kohalik areng, Põllumajandusministeerium, vaadatud 19. august 2013 Eesti tegutseb 26 kohalikku tegevusgruppi, kelle tegevuspiirkond kokku moodustab alates 2011. aasta märtsist 99,99% Eesti maapiirkonnast.Kohalikud tegevusgrupid, Põllumajandusministeerium, vaadatud 19. august 2013

Leaderi infokeskuseks on Maamajanduse Infokeskus, mis on Põllumajandusministeeriumi hallatav riigiasutus.Avaleht, Maamajanduse Infokeskus, vaadatud 19. august 2013

Leaderi seitse põhielementi:
piirkonnapõhised kohaliku arengu strateegiad
altpoolt tulev algatus
avaliku ja erasektori partnerlus: kohalikud tegevusrühmad
uuenduste tegemise soodustamine
integreeritud ja mitut valdkonda hõlmavad meetmed
võrgustikutöö
koostööLeader-lähenemine: üldjuhend, Põllumajandusministeerium, vaadatud 19. august 2013

Viited

Kategooria:Euroopa Liit